钦定古今图书集成/明伦汇编/闺媛典/第033卷 > 马奇生妻邓氏
## 钦定古今图书集成/明伦汇编/闺媛典/第033卷 > 马奇生妻邓氏

按《广东通志》：邓氏，新会马奇生妻。奇生早世，其姑哭
泣曰：“吾早寡，恃儿与妇。儿死矣，吾何以为生，而妇何
以为托耶？”邓曰：“妇即子也。”邓侍姑孝谨，姑甚安之。正
统己巳，盗起，邓奉姑投城。姑卒，仓皇中棺衾悉备，昼
夜号泣，悲动乡邻。贼平，归葬如礼，闻者称孝。